Foto: AP Buyuk Britaniya Mudofaa vazirligidan ma’lum qilishlaricha, mamlakat qurolli kuchlari Suriyada 16 apreldan 17 aprelga o‘tar tunda hech qanday harbiy amaliyotlarda ishtirok etmagan. Bu haqda RIA «Novosti» mahkama vakiliga asosan xabar bermoqda. «Britaniya Suriyadagi hech qanday amaliyotlarda ishtirok etmagan», - deya ma’lum qildi manba. Ta’kidlanishicha, mahkama vakili Buyuk Britaniya mintaqadagi qandaydir aviazarbalar haqida xabardor etilgani bo‘yicha savolga javob qaytarishdan bosh tortdi. Eslatib o‘tamiz, avvalroq OAV Suriyaning Xomsdagi bazasiga hujum yolg‘on trevoga bo‘lgani haqida xabar bergandi.